**ÅRSMELDING FRA BESØKSTJENESTEN I INDERØY 2022**

Styret har bestått av:

Leder: Gunnar Viken, Mosvik

Sekretær: Olav Grande, Sandvollan

Kasserer: Kari Segtnan, Inderøy Røde Kors

Styremedlem: Jorid Fossum, Sakshaug

Ansvarlig andakter: Bente Østereng, Røra

Ansvarlig Vaffeltreff: Sigfrid Hjulstad, Inderøy Sanitetsforening

Prest: Frida Sofie Øyen, Den Norske Kirke

Revisor: Per Vennes

Det er i løpet av året avholdt fire styremøter. Aktiviteten har ikke tatt seg helt opp enda på det organisatoriske plan. Samfunnet har vært preget av ettervirkninger av pandemien.

**Besøksvenner**

Vi har registrert 20 besøksvenner, derav 3 med hund.

13 av disse har utført 362 besøk, noe som er 152 flere besøk enn i 2021. 6 besøksvenner har hatt besøk i institusjoner. Det hender at noen besøksvenner vil ta pause av forskjellige årsaker, mens noen opplever at besøksverter dør.

**Vaffeltreff og blomsterhilsen**

Vaffeltreff ble arrangert på Næss i påvente av den nye Inderøyheimen. Til sammen 4 arrangement. Til jul ble det gitt en blomsterhilsen til alle institusjoner i kommunen. Inderøyheimen er et flott hus med mange muligheter, så her vil vel aktiviteten øke i 2023.

**Andakter**

Det ble holdt 16 andakter ved institusjonene i vår regi. I tillegg er det tre juleaftengudstjenester som er holdt på institusjonene.

**Øvrige trivselstiltak**

Også i år fikk vi til grilldag på Næss omsorgssenter. Med god grillmat sponset av Inderøy Slakteri og stemningsfull musikk av Karlsbergs. Dette ble et flott arrangement. Stor stemning.

På grunn av en ikke alt for god sommer så ble dette det eneste arrangementet utendørs.

**Samarbeidspartnere**

Fra Frivillige Inderøy fikk vi forespørsel om å delta i en innvandrergruppe. Videre fikk vi forespørsel om å delta i Prosjektgruppe for frivilligheten i Inderøy. Olav Grande er vår representant i begge gruppene.

**Takk**

Styret vil takke alle som har støttet oss i arbeidet for Besøkstjenesten. En stor takk til de som frivillig er våre besøksvenner. Det gjøres en kjempeinnsats som er høyt verdsatt. Vi gleder oss til 2023 for å bidra til mer glede i hverdagen for våre besøksverter.

**Besøksvenner med hund**

Besøkstjenesten gleder seg over at det har tilkommet to nye besøksvenner med hund.

Inderøy, 18 januar 2023

Styret

Besøkstjenesten i Inderøy er en sammenslutning av Inderøy Røde Kors, Inderøy Sanitetsforening og menighetsrådene i Inderøy.